**Základná umelecká škola, Námestie M. Pajdušáka 2, Smižany**

**Zápisnica zo zasadnutia ZRPŠ pri ZUŠ zo dňa 18.10.2018**

**Program**:

1. Príhovor predsedníčky výboru združenia rodičov školy pri ZUŠ v Smižanoch
2. Informácie o organizačnom zabezpečení výchovno-vzdelávacieho procesu v školskom roku 2018/2019 (ŠkVP, počty žiakov, rozvrh hodín, ponuka odborov,  a pod.)
3. Správa o výchovno - vzdelávacej činnosti za rok 2017/2018
4. Plán činností a prehľad plánovaných mimoškolských aktivít a podujatí v šk.roku 2018/2019 (Plán záverečných skúšok ISCED I., Absolventi školy – záverečné skúšky, absolventské podujatia)
5. Informácie o hospodárení príspevkov rodičov  v šk. r. 2017/2018 a návrh výšky príspevku na šk. rok 2018 -2019
6. Voľba nových členov do rady školy za zástupcov rodičov
7. Diskusia

**K bodu 1**

Mgr. Martina Kenderová ako predsedníčka výboru ZRPŠ privítala všetkých prítomných na prvom zasadnutí rodičov a priateľov školy v školskom roku 2018-2019 a oboznámila ich s programom.

**K bodu 2**

**PRÍHOVOR RIADITEĽKY ZUŠ**

1.9.2018 uplynulo 14 rokov založenia školy.

Základnú umeleckú školu v Smižanoch každoročne zabsolvuje niekoľko desiatok mladých hudobníkov, tanečníkov, recitátorov a maliarov. Záujem o štúdium na našej škole je značný, čo je dôkazom, že rodičia podporujú umelecké vzdelanie svojich detí. Svedčí o tom dostatočný počet žiakov na prijímacích skúškach, ktoré uskutočňujeme už v mesiaci máj. (16.-17.5.2018) Činnosť ZUŠ je naozaj úspešná, čo sme sa snažili dokázať aj pohľadom na vynikajúce výsledky žiakov na rôznych súťažiach a vystúpeniach usporiadaných základnými umeleckými škola alebo kultúrnymi inštitúciami v regióne, alebo inou organizáciou, alebo inou organizáciou pôsobiacou na Slovensku. Našim cieľom je, aby sa ZUŠ v Smižanoch naďalej formovala ako ďalšia kultúrno-spoločenská inštitúcia pôsobiaca v obci, regióne, formujúca estetické cítenie a vkus obyvateľov obce prostredníctvom hudby, spevu, tanca, výtvarného umenia, hovoreného slova a divadla. Dôležitým momentom v činnosti ZUŠ je dostať výsledky práce do povedomia občanov i okresného mesta a regiónu prostredníctvom verejných vystúpení, vernisáží, organizovaním verejných koncertov, zakladaním hudobných telies, prípadne ďalším vhodným prezentovaním výsledkov práce na verejnosti prostredníctvom médií. Propagácia školy bola zameraná na pravidelné informovanie verejnosti o živote v škole, o jej úspechoch, aktivitách a projektoch prostredníctvom regionálnej tlače. Základné umelecké vzdelávanie je dnes viac než potrebné. Okrem iného od neho závisí aj budúce fungovanie a kvalita umenia, jeho plnohodnotné spoločenské uplatnenie. A bez umenia nemožno hovoriť o kultúre.

Základné umelecké školy plnia v súčasnosti veľmi významné výchovno-vzdelávacie a spoločenské poslanie. Naším cieľom je dosahovať kvalitné výchovno-vzdelávacieho procesy s novými metódami, postupmi, dosiahnuť stabilizáciu celkového počtu 550 žiakov čo sa nám už myslím si že podarilo (616), zachovať chod školy v nezmenenej forme, stále zvyšovať podiel žiakov, ktorí sa pripravujú na štúdium na stredné a vysoké školy umeleckého zamerania ale hlavne na umeleckú a koncertnú činnosť v osobnom živote. Najlepším vzorom pre žiaka je jeho učiteľ, preto sa snažíme podporovať pedagógov v ich koncertnej činnosti, v zapájaní sa do kontinuálneho vzdelávania, zintenzívniť kontakty a neustály dialóg s kultúrnou verejnosťou, rozvíjať dobré vzťahy s radou školy, zriaďovateľom a združením rodičov. Rozvoj individuálnych daností, talentu, získanie širších základov pre štúdium v umeleckej oblasti, výchova k sebadisciplíne, k slušnému vystupovaniu na verejnosti, ku koncentrácii k umeleckým výkonom dáva žiakom veľké predpoklady venovať sa umeniu i profesionálne. Veľmi rada by som na tomto mieste chcela poďakovať všetkým rodičom, sponzorom, darcom, miestnej samospráve a všetkým ľuďom, ktorí sa akýmkoľvek spôsobom zapojili do školskej, ale aj mimoškolskej činnosti ZUŠ. Veríme, že nám zachovajú svoju priazeň aj naďalej. Veľmi pozitívne možno hodnotiť aj prácu nepedagogických zamestnancov školy, ktorí často nad rámec svojich pracovných povinností vychádzali v ústrety vedeniu školy pri zabezpečení hospodársko-správneho a materiálno-technického chodu ZUŠ. Rovnako tak ich záujem o ďalšie vzdelávanie a neustály profesijný rast na svojom úseku práce. Chcela by som tiež poďakovať všetkým zamestnancom a žiakom školy, ktorí sa zaslúžili o všetky úspechy školy v školskom roku 2017 -2018 a dúfam, že aj školský rok 2018-2019 bude taký bohatý a úspešný.

*V novom školskom roku sme začali s počtom žiakov 616 (HO- 265, VO-177, TO-122, LDO-52) a 27 pedagogickým zamestnancov (19 interných a 8 s kratším pracovným časom) a 2 nepedagogickí zamestnanci, so štyroma novými pedagógmi: Mgr. Jana Filipová hra na klavíri, Adrián Polovka hra na bicie nástroje, Alex Grečko hra na gitare, Bc. Vanda Urbanová tanec.*

## Riaditeľka školy oboznámila prítomných s organizáciou školského roka, s plánom práce, s plánom súťaží a podujatí organizovaných školou, študijnými odbormi a počtami žiakov v jednotlivých odboroch, priestorovými a materiálnymi podmienkami ZUŠ v školskom roku 2018/2019. Školské prázdniny sú na [www.zus.smizany.edupage.org.sk](http://www.zus.smizany.edupage.org.sk)

Ministerstvo školstva, vedy, výskumu a športu Slovenskej republiky dňa 9. februára 2018 Schválilo pod číslom 2018/3131:1-10A0 Rámcové učebné plány pre základné umelecké školy s účinnosťou od 1. septembra 2018.

## **Počty žiakov v jednotlivých odboroch ZUŠ k 1. 9.2018**

## **Hudobný odbor: hudobná náuka - PHV - 23 žiakov HO 268 žiakov**

gitara - 53 žiakov

klavír - 75 žiakov

akordeón - 15 žiakov

keyboard - 4 žiakov

husle - 30 žiakov

zobcová flauta - 9 žiakov

priečna flauta - 4 žiaci

saxofón - 6 žiaci

klarinet - 2 žiak

cimbal - 3 žiaci

spev - 28 žiakov

bicie nástroje - 3 žiaci

kontrabas - 2 žiak

**Tanečný odbor** : - 122 žiakov **TO** **122 žiakov**

**Výtvarný odbor**: - 177 žiakov **VO**  **177 žiakov**

**LDO**: - 52 žiakov **LDO** **52 žiakov**

**––––––––––––––––––––––––––––––––––––––––––––––––––––––––––––––––––––––––**

**Spolu:** **619 žiakov**

**POČTY TRIED V ZUŠ**

HO: 455 vyučovacích hodín : 24 hodín = 18,95

VO+TO+LDO: 351 žiakov : 24 žiakov = 14,63

SPOLU: 33,58 tried

**ZUŠ Smižany: HO-268, VO-177, TO- 122,LDO -52**

SPOLU**: 619**

**Elokované pracovisko Nám. M.Pajdušáka 2 Smižany: HO-143, VO -136, TO-122**

SPOLU**: 401**

**Elokované pracovisko Nám. M.Pajdušáka 1341/50 Smižany OcÚ: LDO-52,**

SPOLU**: 52**

**Elokované pracovisko Tatranská Smižany: HO-96**

SPOLU**: 96**

**Elokované pracovisko ZŠ s MŠ Harichovce: VO-20,**

SPOLU**: 20**

**Elokované pracovisko ZŠ sv. Cyrila a Metoda v Sp.N. Vsi: HO-29, VO- 21**

SPOLU**: 50**

**Štúdium dospelých: HO- 13, VO-4, LDO-1, TO-1**

SPOLU: **19**

**ZUŠ Smižany tvorí 550 žiakov t.j. 88% z celkového počtu žiakov**

**Elokované pracoviská tvorí 72 žiakov t.j. 12% z celkového počtu žiakov**

**Priestorové a materiálne podmienky ZUŠ 2018/2019**

ZUŠ sídli vo svojej budove (zmluvne uzavretý dlhodobý prenájom), ktorej majiteľom je obec Smižany. Kvôli nepostačujúcemu priestorovému vybaveniu si škola prenajíma ďalšie učebne v iných budovách obce Smižany (budova obecného úradu v Smižanoch, kultúrny dom v Smižanoch) a v obci Harichovce, v meste Spišská Nová Ves na zabezpečenie výchovno-vzdelávacieho procesu. Od 1.9.2013 má škola zriadené tieto elokované pracoviská:

**Miesta poskytovania vzdelania**

|  |  |  |  |
| --- | --- | --- | --- |
|  | **Adresa** | **Odbory** | **Počty žiakov** |
| **Hlavná budova ZUŠ** | Námestie M. Pajdušáka 2, Smižany, 053 11 | Hudobný, tanečný, výtvarný, | 398  HO(140), TO(122), VO(136)) |
| **Elokované pacoviská** | Základná škola sv. Cyrila a Metoda, Markušovská 8, Spišská Nová Ves, 052 01 | Hudobný, výtvarný | 52  HO (31)+VO (21) |
| Základná škola s materskou školou, Levočská 53, Harichovce, 053 01 | Výtvarný, | VO (20) |
| Obecné kultúrne centrum, Tatranská 80, 053 11 Smižany | Hudobný | HO 94 |
| Obecný úrad, Námestie M. Pajdušáka 1341/50, Smižany | Literárno-dramatický, | LDO 52 |

### PLÁN SKÚŠOK, KONCERTOV, VÝSTAV, SÚŤAŽÍ V ŠKOLSKOM ROKU 2018/2019

***VERNISÁŽE  PRÁC ŽIAKOV VO***

**I. polrok**Výstava**Art galery** 22.11.2018        Aula ZUŠ

**II. polrok**Výstava prác umeleckej fotografiea absolventských prác

01.07.2019        Kaštieľ Smižany

**V*EREJNÉ  PREDSTAVENIA  LITERÁRNO – DRAMATICKÉHO ODBORU***

**I. polrok**                                                      18.- 20.12. 2018  KD Smižany

                                                                                    05.12.2018  Nám. M. Pajdušáka Smižany

**II. polrok**22. 06. 2019         ZUŠ Smižany

**V*EREJNÉ  PREDSTAVENIA  TANEČNÉHO ODBORU***

**I. polrok**                                                                   18.12. 2019  KD Smižany

**II. polrok**22. 06. 2019  KD Smižany

**VEREJNÉ  KONCERTY HUDOBNÉHO ODBORU**

**Verejný koncert HO,**Novoročný koncert 24.01.2019     KDSmižany

**Verejný koncert HO,**Mladí hudobníci 04.04.2019     Kaštieľ

**KONCERTY A PREDSTAVENIA  ŽIAKOV ZÁVEREČNÝCH ROČNÍKOV  - ISCED I.B  (4.ročník)**

**VO, HO**21.05.2019     KD Smižany

**TO, LDO**25.05.2019       KD Smižany

**KONCERTY A PREDSTAVENIA  ŽIAKOV ZÁVEREČNÝCH ROČNÍKOV  - absolventské**

**VO, LDO, TO, HO  +**vyraďovanie                                          28.**-**1.06.2019    KD Smižany

**VÝCHOVNÉ  KONCERTY PRE MŠ**

                                                                  17. – 18.05. 2019   09.30 hod., 10.30 hod  Aula ZUŠ

**TRIEDNE KONCERTY HUDOBNÉHO ODBORU**

I.polrok – december                                                             od 4.- 7.12.2018         Aula ZUŠ

II.polrok – jún                                                                          od 18.- 22.06.2019       Aula ZUŠ

***KOMISIONÁLNE  SKÚŠKY V ZUŠ***

**Skúšky PŠ, PHV - ukončenie prípravného štúdia a postup do 1. ročníka základného štúdia (budova ZUŠ)**

HO – HN                   (16.5.  SNV 12.30 hod)                   16. 05.2019        13.30 a 14.30 hod.

HO  –  klavír, keyboard, dychové nástroje, akordeón, gitara, husle, spev

       (Smižany + Harichovce + SNV )                             14.a 16. 05.2019   13.30 hod.

TO, LDO                                                                      25.06.2019  17.00 hod.   KD Smižany

VO (Smižany + Harichovce + SNV)                 26.06.2019  17.00 hod.   KD Smižany

**Skúšky ISCED 1 B - ukončenie prvej časti prvého stupňa  (4.roč.) (budova ZUŠ)**

HO – HN                          (15.5.  SNV 14.00 hod)        16. 05.2019          13.30 a 14.30hod.

HO  –  klavír, keyboard, dychové nástroje, akordeón, gitara, husle, spev

       ( Smižany + Harichovce + SNV )                         14.,15., 16. 5.2019                13.30 hod.

TO, LDO                                                                21.- 5.05.2019                      17.00 hod.

VO (Smižany + Harichovce + SNV)                             21.05.2019                          17.00 hod.

**Komisionálne skúšky absolventov I. a II.stupňa základného štúdia a ŠPD**

HO – záverečné skúšky 1. časť      hlavný predmet              14. 05.2019           16.00 hod.

HO – záverečné skúšky 2. časť HN (7.r.)                             15. 05. 2019 16.00 hod.

VO – záverečné skúšky                                                        16. 05. 2019 17.00 hod.

HO – záverečné skúšky ŠD (hlavný predmet, HN)              16. 05. 2018             16.00 hod.

**PRIJÍMACIE SKÚŠKY**

16. máj 2019                                                                         13.00 – 17.00 hod.    ZUŠ Smižany

17. máj 2019                                                                       13.00 – 17.00 hod.    ZUŠ Smižany

**Postupové a opravné skúšky**

HO – postupové skúšky                                      15.01. 2019                                15.00 hod.

HO – opravné skúšky                                          15.01. 2019                                     15.00 hod

**ŠKOLSKÉ SÚŤAŽE**

**Ukáž čo vieš**                                                            13.11.2018  17.00 hod.     KD Smižany

**Improart**                                                                 27.03.2019  15.30 hod.     Aula ZUŠ

**Smižianska gitara**                                                  08.05.2019  14.30 hod.     Kaštieľ Smižany

**PC manipulovaná umelecká fotografia**26.05.2019  17.00 hod.    KD Smižany

**Odovzdávanie záverečných  vysvedčení**      28.06. 2019 od 09.30 hod. do 16.00 hod.   ZUŠ

**K bodu 3**

Riaditeľka školy oboznámila rodičov so **správou výchovno-vzdelávacieho procesu za školský** **rok 2017/2018,** ktorá bude sprístupnená v mesiaci december na internetovej stránke školy. Zhodnotila pedagogický proces, koncertnú a mimo školskú činnosť, výsledky hodnotenia a klasifikácie žiakov, úspešnosť v súťažiach, údaje o výsledkoch kontrolnej činnosti, údaje o materiálnom zabezpečení, údaje o finančnom zabezpečení výchovno-vzdelávacej činnosti školy. Školský rok 2017/2018 sa radí k tým úspešným a naplneným radom aktivít, ktoré boli veľmi dobre hodnotené, nielen rodičmi žiakov, ale aj odbornou verejnosťou. Pani riaditeľka poďakovala všetkým, ktorí podporujú ZUŠ. Veľmi si ich vážime a veríme, že nám budú škole venovať svoju priazeň aj naďalej. Poďakovala všetkým zamestnancom a žiakom školy, ktorí sa o úspechy školy zaslúžili.

**K bodu 4**

Riaditeľka školy oboznámila rodičov o počtoch žiakov končiacich jednotlivé stupne vzdelávania v ZUŠ. V školskom roku 2018/2019 **64** žiakov 4.ročníkov všetkých odborov ukončí prvú časť prvého stupňa základného štúdia - primárne umelecké vzdelanie (HO-36, VO-15, TO-7, LDO-6). Tí všetci ukončia štúdium záverečným skúškami v mesiaci máj. (23.5.2018 -VO,TO, 25.5.2018-HO, LDO) v KD Smižany.

Rodičia boli oboznámení s priebehom **záverečných skúšok ISCED I**, ako aj s priebehom postupových a prijímacích skúšok v škole, ktoré sa uskutočnia v mesiaci máj. (16.5-25.5.2019) V školskom roku 2018/2019 bude končiť **26 absolventov** 4.ročníka 2. časti I.stupňa alebo 5.ročníka 2.časti základného štúdia a ŠPD (z toho HO-9,VO- 9, LDO-1, TO - 7). II.stupeň a ŠD Ho-1. LDO -1, ŠD HO- 3 spolu **5 absolventov**. **SPOLU 31** ABSOLVENTOV II.stupňa a ŠD.

Tí všetci ukončia štúdium záverečným skúškami v mesiaci máj a budú slávnostne vyradení zo štúdia v máji **31.5.2019** po absolventskom koncerte a vernisáži prác výtvarného odboru. Riaditeľka poďakovala výboru rodičov minuloročných absolventov, za vynikajúco organizačne a materiálne pripravený večierok, spojený s vyraďovaním absolventov, ktorý sa konal v kultúrnom dome 30.5.2018. Osobitne vyslovila poďakovanie rodinám **Bc. Lucie Gáborovej DiS.art, Adriány Petákovej, Jany Jerdonekovej, Henriety Majcherovej, pána Róberta Lesňáka** za obetavý prístup a pomoc pri zabezpečení slávnostného absolventského večierku na konci školského roka. Tento rok sa uskutoční slávnostný koncert s vyraďovaním absolventov dňa **31.5.2019** v KD Smižany.

Srdečné poďakovanie patrí aj manželom Vladimírovi a Bc. Dominike Grečkovcom a pani Janke Jartysovej, Oľge Vranovej, ktorí pre detskú spevácku skupinu Šafolka pomohli s materiálom a ušitím svadobných krojov. Taktiež pán **Jozef Lazor** nám počas roka niekoľko krát pomohol s vlastnou dopravou na účasť na speváckych a tanečných súťažiach do Bojníc.

Vďaka spoločnosti **Herba drug so Smižian** nafotila DSpSk Šafolka celoročný kalendár na rok 2018 a prispeje finančne na nahrávanie debutového CD albumu Šafolky a DĽH Oriešok.

Ďalšími partnermi pri zabezpečovaní materiálov našich školských súťaží je **obchodné centrum Tesco SNV,** či reklamná agentúra **Hanet** pán **Ľuboš Šebík zo SNV a hodinárstvo Petra Kusnyéra zo SNV.**

**K bodu 5**

**Údaje o finančných prostriedkoch získaných od rodičov, zákonných zástupcov, právnických alebo fyzických osôb, ich použitie v členení podľa finančných aktivít:**

Rodičovský príspevok sa platil vo výške **20.- €** ročne na rodinu (schválené celoškolským RZ v 17.10.2017. Rodičovský príspevok boli poverení vyzbierať triedni učitelia, ktorí sumárne odovzdali za svojich žiakov vyzbierané finančné prostriedky spolu s kópiou príjmových dokladov hospodárke rodičovského združenia. RZ podľa plánovaného rozpočtu pre všetky odbory z uvedených finančných prostriedkov boli hradené občerstvenia pre žiakov, ktorí reprezentujú školu na predstaveniach, koncertoch a súťažiach, cestovné, účastnícke poplatky a náklady spojené so súťažami, náklady spojené so zabezpečovaním materiálu pre výrobu kostýmov a rekvizít, náklady na absolventské skúšky, absolventské predstavenia, vernisáž a záverečný absolventský koncert, prispievajú na kancelársky papier na kopírovanie nôt pre žiakov, servis IK techniky, výmenu tonerov, ladenie hudobných nástrojov a atď.

**Príjmy od zákonných zástupcov: ZRPŠ 8 055,00 Eur**

**Vyúčtovanie ZRPŠ za školský rok 2017/2018**

**PS k 1.9.2017 5,03 €**

**Príjem za ZRPŠ 8 055,00 €**

***Vyzbierané ZRPŠ za školský rok 2017/2018:* 403 žiakov**

401 žiakov \* 20 € = 8 020,00 €

1 žiak \* 25,00 € = 25,00 €

1 žiak \* 10,00 € = 10,00 €

**Spolu 403 žiakov = 8 055,00 €**

***Výdavky:* 7 644,23 €**

1. Výtvarný odbor – materiálové zabezpečenie, dekoračné materiály
2. Tanečný odbor – materiálové zabezpečenie, zabezpečenie kostýmového vybavenia
3. Materiálne zabezpečenie kultúrnych podujatí organizovaných školou, obcou, OKC

a spoločným školským úradom Smižany

1. Reprezentačné ( súťaž v speve populárnej piesne KARAOKE, kvety, občerstvenie)
2. Administratíva ( kancelársky papier, euroobaly, obálky, oprava kopírovacieho

stroja, poštovné)

1. Oprava akordeónov, kufre pre akordeóny
2. Notový materiál
3. Pedagogická literatúra a hudobné nosiče pre žiakov hudobnej náuky
4. Príslušenstvo k hudobným nástrojom (struny na husle a gitary,)
5. Ceny a darčekové predmety pre žiakov zúčastnených súťažiach organizovaných školou
6. Účasť žiakov, pedagógov na súťažiach a seminároch
7. Materiálne zabezpečovanie prevádzky v elokovaných pracoviskách
8. Výtvarná scéna a dekoračné kulisy k vystúpeniu Perinbaba
9. Estetizácia interiéru školy a elokovaných pracovísk
10. Súťaže žiakov - cestovné + účastnícky poplatok
11. Vstupenky Divadlo J. Záborského - Dni klasickej gitary
12. Drobný hmotný majetok (režisérska stolička, reprobedne, mikrofóny, slúchadlá,

3 ks mikrosystém, rýchlovarná konvica, drevený lanový rebrík , gitara, klavírne stoličky, kontrabasová stolička, konferenčný stolík -KD, žinienky, karimatky)

**Zostatok peňazí v pokladni ZRPŠ k 31.08.2018: 415,80 €**

Predsedníčka výboru ZRPŠ oboznámila rodičov s novým návrhom jednorazového **príspevku rodičov** na školský rok 2018/2019. V minulom školskom roku bol v hodnote 20 Eurna žiaka/rodinu. Navrhlo sa, aby sa tento príspevok zvýšil na **25 EUR** na rodinu. Všetci rodičia jednohlasne navrhovaný príspevok odsúhlasili zdvihnutím ruky. Nikto nebol proti, ani sa nikto nezdržal hlasovania. Rodičia boli vyzvaní, aby tento príspevok bol uhradený do **30.11.2018**, prostredníctvom triednych učiteľov.

Rodičia sa zaviazali naďalej úzko spolupracovať so školou, pomôcť jej hlavne vo finančnej stránke a to príspevkom v hodnote **25,-** Eur na jednu rodinu a fyzicky pomáhať pri akciách plánovaných so žiakmi na tento školský rok.

**K bodu 6**

Vzhľadom na to, že skončilo v mesiaci september funkčné obdobie člena výboru ZRPŠ pani Ing. Márie Dudžákovej, prebehla verejná voľba nového člena do výboru ZRPŠ školy za zástupcov rodičov, ktorí musia byť v počte 5.

**Navrhnutá kandidátka**: Bc. Dominika Grečková, Tatranská 65, Smižany

Verejným hlasovaním na združení potvrdili všetci rodičia zdvihnutím ruky súhlas s navrhnutou členkou. Nikto nebol proti a ani sa nikto nezdržal hlasovania. Výbor združenia rodičov školy bude i naďalej pracovať v tomto zložení:

**Mgr. Martina Kenderová**

**Bc. Dominika Grečková**

**Mgr. Monika Tkáčová**

**Oľga Vranová**

**Marietta Mareková**

**Uznesenia z rodičovského združenia:**

• berie na vedomie správu o výchovno –vzdelávacej činnosti 2017/2018

• berie na vedomie informácie o činnosti školy na školský rok 2018/2019

• schvaľuje členský príspevok vo výške 25,00 € na kalendárny rok splatný k 30. 11. 2018

• berie na vedomie nového člena do výboru ZRPŠ školy za rodičov na ďalšie 4 ročné obdobie

**- Bc. Dominika Grečková, Tatranská 65, Smižany**

**K bodu 7**

**Diskusia**

Nikto sa do diskusie nezapojil, preto sa rodičia rozišli do tried na individuálne pohovory s triednymi učiteľmi.

Na záver Mgr. Marcela Maniaková poďakovala všetkým prítomným za aktívnu účasť a ukončila schôdzu.

Zapísala: Mgr. Martina Kenderová